گولش تورک ایدمانینین لوکوموتیوی اولماغا داوام ائدیر.
تورکیه ۲۰۱۸.جی ایلدکی اولوسلارآراسی یاریشمالاردا ۵۳۴ مدال قازاندی.
آی-اولدوزلو گولش‌چیلر، بو ایل ایشتیراک ائتدیکلری اولوسلارآراسی یاریشمالاردا، ۱۸۱ قیزیل، ۱۴۶ گوموش و ۲۰۷ برنز اولماقلا ۵۳۴ مدال الده ائتدی.
تورک ایدمانینین لوکوموتیوی گولش‌ده میللی ایدمان‌چیلار اولوسلارآراسی یاریشمالاردا، اؤتن ایل ۱۰۹ قیزیل، ۱۱۹ گوموش و ۲۰۵ برنز اولماقلا ۴۳۳ مدال آلمیشدی.
تورکیه، بئله‌لیکله، گولش‌ده اؤتن ایلله مقایسه‌ده ۱۰۱ مدال چوخ قازندی.
میللی گولش‌چیلر، بو ایل ایلک اؤنملی سیناوینی روسیایا باغلی داغیستان اؤزارک جمهوریتینده گئچیریله‌ن آوروپا شامپیوناسین‌دا وئردی.
شامپیونانی ۱۳ مداللا بیتیره‌ن تورکیه، تاریخی بیر اوغورا ایمضا آتدی.
آی-اولدوزلولار، ۲۰۱۸.جی ایلین ان اؤنم‌لی تشکیلاتی اولان و ماجاریستان‌دا گئچیریله‌ن دونیا شامپیوناسینی ۹ مداللا بیتیردی.
قادینلار، سربست و فرنگی ایستیل‌ده بیرلیک‌ده گئچیریله‌ن دونیا شامپیونالارین‌دا تورکیه، ایلک دفعه ۹ مدال قازاندی.
فرنگی گولش میللی تیمی، شامپیونانی اوچونجو سیرادا تاماملارکن، قادین میللی گولش تیمی، دونیا شامپیونالاری تاریخین‌ده ایلک دفعه ۳ مدال بیردن قازانما اوغورو گؤستردی.
